Willy Martinussen

Willy Martin Martinussen (født 21. juli 1938 på Vestvågøy)  er en norsk sosiolog. Han har særlig forsket på sosial ulikhet, kulturelle verdier, velgeratferd m.m., og har skrevet innføringsbøker i samfunnsvitenskapelig tenkemåte og metode.

Han tok magistergrad ved Universitetet i Oslo i 1965.Willy Martin Martinussen En undersøkelse av Statens veiledningstjeneste i heimstell: målsetting, avgjørelsesprosesser, aktiviteter, Hovedoppgave i sosiologi - Universitetet i Oslo, 1965 Fra 1963 til 1977 arbeidet han ved Institutt for samfunnsforskning i Oslo, her var han fra 1972 som forskningsleder. I 1977 ble han utnevnt professor i sosiologi ved Universitetet i Trondheim (senere NTNU). Han var fra 1972 til 1976 redaktør av Tidsskrift for samfunnsforskning. Han var av initiativtakerne til opprettelsen av Sosiologisk tidsskrift, og var første redaktør for tidsskritet fra 1993 til 1996.85 års omtale i Aftenposten 21. juli 2023

Sammen med Henry Valen publiserte Martinussen artikler og bøker om valgforskning. Han har utgitt flere innførings- og lærebøker i sosiologi for universitetsstudenter. Blant disse er Søkelys på samfunnet: en elementær innføring i sosiologi som han skrev sammen med Alv Teig i 1978.Søkelys på samfunnet: en elementær innføring i sosiologi Sosiologisk analyse: en innføring som ble utgitt første gang i 1984, og som kom i nye utgaver 1986 og 1991Sosiologisk analyse: en innføring I 2001 utgav han Samfunnsliv: innføring i sosiologiske tenkemåter (2. utgave 2008).

Martinussen mottok Norsk sosiologforenings hederspris for 2012. Juryen begrunnet tildelingen med «Hans innsats ved Institutt for samfunnsforskning: sosialpolitisk orientert forskning, samt forskning i grenseland mellom velferdsstats/valg-forskning, som ledet fram til hans bok om «Fjerndemokratiet» (...) den fortsatte forskningen (velferd/valg/levekår/mobilitet) som ledet til «Solidaritetens grenser»(...) I motsetning til den rådende tendensen til å skrive «social theory» med vekt på abstrakt og lite empirisk basert handlings/struktur-teori, er Willy Martinussens lærebøker skrevet av en sosiolog som primært har drevet empirisk forskning og som betrakter teoretiske spørsmål innen faget på denne basis.»sosiologforeningen.no Willy Martinussen er tildelt Norsk sosiologforenings hederspris 2010

 Bibliografi  

 Referanser  

Kategori:Fødsler i 1938
Kategori:Norske sosiologiprofessorer
Kategori:Norsk sosiologforenings hederspris
Kategori:Personer fra Vestvågøy kommune